Como actividades vencelladas á memoria histórica, o Departamento de Latín optou por concentralas na primeira avaliación en 2º de Bacharelato e na segunda avaliación nos cursos de 3º e 4º da ESO. En 2º de Bacharelato a actividade consistiu no estudio xeral das bases da toponimia galega e desde ese estudio, facer unha reflexión sobre a memoria histórica vencellada á creación da comunidade, patente no estudio dos 75 topónimos obrigatorios na EBAU.

Nos cursos de 3º e 4º da ESO, as actividades estiveron central¡das en reflexións sobre a violencia e a súa repercusión literaria na conformación da memoria cultural da comunidade, a través da lectura e comentario dos principais poemas épicos gregos e romanos, tanto en orixinal coma en adaptación.

Procedeuse a impartir en varias clases unha reflexión sobre as visións da violencia e a súa repercusión centradas como leit-motiv cultural na Guerra de Troia, aproveitando a exposición sobre este tema que levou a cabo o British Museum: <https://www.britishmuseum.org/exhibitions/troy-myth-and-reality>

<https://youtu.be/BntZ-34PCWY>

Do mesmo xeito, e no periodo do confinamento, ofreceuse ao alumnado como actividade voluntaria na aula virtual unha reflexión sobre a violencia na Antigüidade e os seus parecidos coa actualidade a través da figura de Aquiles e o itinerario educativo deseñado polo Museo do Prado: <https://www.museodelprado.es/recurso/aquiles-en-el-prado-parada-i/1d3f7a79-200c-4cb8-8f3c-85592a4b3fe1>

Pediuse aos alumnos que guiándose coa información desta páxina, buscasen outras obras de arte (pictóricas, musicais, escultóricas, literarias, etc) que tratasen o tema de Aquiles como guerreiro violento, e enviar esta procura, debidamente redactada, identificando o autor, título, e explicando o episodio que o artista recreou, en formato word ou pdf. O prazo de entrega desta actividade voluntaria está aberto ata o 15 de xuño.

Ao mesmo tempo, ofreceuse aos alumnos a sección sobre Aquiles dentro do programa de RNE Sinfonía de la mañana, como un xeito de reflexionar e ampliar os elementos desenvoltos na actividade anterior. A sección desenvólvese no arquivo mp3 adxunto.

Por mor da situación xerada pola pandemia do COVID-19, o resto das actividades previstas trasládanse ao vindeiro curso, se a situación o permite.